«Спартак-Налшыкыр» кубокым щытокIуэ
Урысей Федерацэм футболымкIэ и кубокыр къэхьыным теухуауэ 2016-2017 гъэхэм екIуэкI зэхьэзэхуэм «Спартак-Налшыкыр» дыгъуэпшыхь хыхьащ. Финалым и 1/32-нэ Iыхьэм ипкъ иткIэ Прогресс посёлкэм ар щыIущIащ етIуанэ дивизионым и «Ипщэ» гупым пашэныгъэр щызыIыгъ «Биолог-Новокубанск»-м.
Джэгур удэзыхьэхыу, ди щIалэхэм я тепщэныгъэр зыхэпщIэу екIуэкIащ. Бажэ Амиррэ Дашаев Аслъэнрэ хэгъэрейхэм топитI худагъэкIри, налшыкдэсхэр 2:0-у текIуащ.
ЗэIущIэр зэрекIуэкIам теухуа тхыгъэ ди газетым тетынущ.
Хьэтау Ислъам.
